Les Festes Patronals continuen a Sagunt esta setmana amb un programa ple d'activitats
18 de juliol 2022

![](/media/3sylmco0/c_3197.jpg?width=850&height=566.9886363636364)

Les Festes Patronals de Sagunt continuen esta setmana amb un programa ple de diferents activitats entre les quals destaquen les exhibicions de vaquetes i bous, la primera trobada de _Peques xef Penyes de Sagunt_, el concurs de paelles, festivals de música amb orquestres i DJs, així com la gran cavalcada de disfresses.

Les celebracions de les Festes Patronals de Sagunt van arrancar divendres passat amb la imposició del mocador oficial de les festes a les autoritats i mitjans de comunicació i el tradicional Pregó, que enguany va ser a càrrec de Vicente Vayá i Pla, recentment nomenat Fill Adoptiu del municipi. Seguidament, va continuar amb una mascletà de la pirotècnia Zarzoso i l'actuació de la Lira Saguntina en la plaça Major.

Així mateix, el dissabte, va ser el moment de la tradicional concentració de penyes a les portes de l'Ajuntament de Sagunt, la cercavila amb xarangues, el Tro d'Avís i la Xopà. Tot seguit van començar els espectacles taurins. La jornada va concloure amb l'orquestra Sevencrashers.

El programa d'esta setmana comença hui, dilluns, amb l'exhibició de 7 vaquetes i 1 bou en puntes de la ramaderia Germans Cali, de Moixent, en el recinte festiu. A la nit, de 23.59 a 02.45 continuarà amb l'exhibició de 2 vaquetes en puntes i 2 bous embolats de les ramaderies Jesús Asensi, d'Orba, en el recinte festiu. Embolades a càrrec de la quadrilla Murbiter. Així mateix a les 00.00 hi haurà una festa “POP 2000” amb els DJ Xisco Máñez i Roberto Martínez.

![](/media/gtpaimfh/c_2927.jpg?width=850&height=566.9886363636364)

El dimarts a les 19 arrancarà amb l'exhibició de 7 vaquetes i 1 bou en puntes de la ramaderia J. Vicente Machancoses, de Picassent, en el recinte festiu. A la nit serà el torn de l'exhibició de vaquetes i 2 bous embolats de la ramaderia Gns. Ozcoz, de Fuentes de Ebro, en el recinte festiu. La festa continuarà de 00.00 a 04.00 amb la disco “BOUS PLAZA” amb els DJ Redmoon & Aitor García, en el recinte festiu.

El dimecres l'exhibició de vaquetes enfundades de la ramaderia El Saliner, de Villar del Arzobispo, en el recinte festiu, estarà amenitzada amb xaranga. 19.00 a 20.00. També tindrà lloc la primera trobada de _Peques xef Penyes de Sagunt_, que consistirà en l'elaboració de plats infantils en fred per als més menuts de la ciutat, amb la col·laboració de “El Bravero”, en la plaça Cronista Chabret. Seguidament, de 20.00 a 20.20 es farà el repartiment d'aigua, arròs i davantals en la plaça Cronista Chabret, perquè a les 20.30 done inici el concurs de paelles en la mateixa plaça. El dia conclourà amb l'Orquestra Montecarlo.

El dijous es realitzarà una Campanya de Donació de Sang en el recinte festiu, en coordinació amb el Centre de Transfusions de la Comunitat Valenciana, de 17 a 21 h. Al mateix temps hi haurà l'exhibició de 3 vaquetes i 1 bou en puntes de la ramaderia Ponce Meliá, d'Azuébar i exhibició de 3 vaquetes i 1 bou en puntes de la ramaderia El Saliner. A les 23.15 hi haurà carretó infantil embolat, seguit a les 23.59 de l'exhibició de vaquetes i 2 bous embolats de la ramaderia Hilario Princep de Ligallo, de Gánguil, en el recinte festiu. Embolades a càrrec de la quadrilla Morvedre. Així mateix, des de la mitjanit tindrà lloc el macro festival “Sagunt Summer Festival 2022”, amb els DJ Xisco Máñez, Charly Wise, Aitor García i DJ Andrés. Amb moltes sorpreses per als assistents.

![](/media/1fahnoee/c_2977.jpg?width=850&height=566.9886363636364)

El divendres hi haurà exhibició de 7 vaquetes i 1 bou en puntes de la ramaderia Vicente Benavent, de Quatretonda, en el recinte festiu. De 23.30 a 02.30 discomòbil al carrer García Lorca. Continuarà en el recinte festiu a les 23.15 el carretó infantil embolat, i a les 23.59 el desafiament exhibició d'1 vaqueta i 1 bou embolat de la ramaderia Ponce Meliá, d'Azuébar i exhibició d'1 vaqueta i 1 bou embolat de la ramaderia García Gamón, d'Albalat dels Tarongers. Embolades a càrrec de la quadrilla Morvedre. La música la posarà el Remember Festival Sagunt 2022 amb les actuacions de DJ Richy & Roberto Martínez & DJ Juanka & DJ Pechuga & Ortega & Miguel Serna & DJ Thomas & DJ Juanma.

El dissabte al matí, de 8 a 09.20 h, es realitzaran les inscripcions per al campionat petanca (tot participant haurà d'aportar 1 quilo d'aliments no peribles per al banc d'aliments de la ciutat), perquè a les 09.30 inicie el campionat organitzat pel Club Grup d'Esplai Petanca Morvedre, al costat del Trinquet Municipal. Entre les 12 i les 14 h hi haurà una exhibició matinal de 7 vaquetes i 1 bou en puntes de la ramaderia Ramón Benet d'Altura. A la vesprada, de 19 a 21 h, també hi haurà exhibició de 7 vaquetes i 1 bou en puntes de la ramaderia La Paloma de Xaló. A les 23.30, fins a les 3 h, hi haurà una actuació musical de Sheya Sanfil, Lola Viar, Alba María i Grupo Desandar, al carrer García Lorca. A les 23.59 continuarà una exhibició de 2 vaquetes en puntes i 2 bous embolats de les ramaderies Los Chatos, de la Puebla de Valverde amb les embolades a càrrec de la quadrilla Morvedre. A partir de les 02.30 serà el torn de l'exhibició de vaquetes enfundades de la ramaderia Faet, d'Almenara. La jornada conclourà amb una actuació musical de l'orquestra Scream en el recinte festiu, des de les 00.30 fins a les 05.00 h.

![](/media/3eujvuec/c_3131.jpg?width=850&height=566.9886363636364)

El diumenge començarà amb la desmuntada de cadafals del recinte taurí a les 8 h, i continuarà a les 9 h amb una concentració de cotxes clàssics en la plaça Cronista Chabret, amb la inscripció de vehicles, recollida de tiquets i samarretes. A la vesprada, a les 19 h, tindrà lloc la Gran Cavalcada de Disfresses amb eixida des del recinte festiu, pels carrers Bru i Vidal, Sants de la Pedra, Diana, plaça Cronista Chabret, Autonomia, Camí Reial, plaça Antiga Moreria, Els Horts, i amb arribada a la plaça Cronista Chabret. Estarà amenitzada amb batucada i xarangues. El jurat se situarà a la porta de l'Ajuntament de Sagunt. Seguidament, de 21.45 a 03.45, hi haurà una Gran discomòbil de festa de disfresses amb els DJ Aitor García i Charly Wise.

Pot [**descarregar-se**](https://aytosagunto.es/media/cqof4bom/programa-festes-patronals-sagunt-2022.pdf) el programa complet amb els horaris i tots els detalls relatius a cada acte en la [**pàgina web de l'Ajuntament de Sagunt**](https://aytosagunto.es/va/el-municipi/festes/festes-patronals-2022/).

![](/media/uynga5y2/c_3259.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/les-festes-patronals-continuen-a-sagunt-esta-setmana-amb-un-programa-ple-d-activitats/ "Facebook")
*   [](http://twitter.com/share?url=https://aytosagunto.es/va/actualitat/les-festes-patronals-continuen-a-sagunt-esta-setmana-amb-un-programa-ple-d-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-festes-patronals-continuen-a-sagunt-esta-setmana-amb-un-programa-ple-d-activitats/ "Linked In")
*   [](mailto:?body=https://aytosagunto.es/va/actualitat/les-festes-patronals-continuen-a-sagunt-esta-setmana-amb-un-programa-ple-d-activitats/)